text: [{"text_idx": "#000000", "text": "Taqpach arunak un\u0303jan\u0303a? Global Voices qillqatanak jaqukipapta medios ciudadanos ukar tukuyan\u0303ataki"}, {"text_idx": "#000002", "text": "Estados Unidos markanx ma\u0308 yatiqan\u0303 utan coreano awkinakaruw \u201ckunjamas wawanakar qhumantan\u0303a\u201d ukxat yatichi"}, {"text_idx": "#000003", "text": "Escuela para Padres Duranno sutinix estoicos, coreanos awkinakaruw kunjams wawanakaparux munasin\u0303 chuymamp un\u0303japxasp ukxat yaticht'i. Wakicha\u0308winx kunjams wawanakaparux qhumant'apxasp ukxat yaticht'an\u0303atakiw qillqt'ata. Cre\u0301dito: Cortesi\u0301a de la Escuela Duranno Padres awkinakataki."}, {"text_idx": "#000004", "text": "Chang uka jaqix ma\u0308 yatiqiriwa Duranno uksa yatiqan\u0303 utana khaysa Centreville, Virginia markana, kawkharutix coreanonakax sarapxi yatintiri. Aka awkinak yatiqan\u0303 utanx pusi uruw irnaqt\u2019apxi, kunjams awkinakax juk\u2019amp munasin\u0303anipxaspa ukanak yatichan\u0303ataki. Jila maran yatiqirix paqallq tunk maraniwa, sullkir yatiqiristi pa tunk paqallqu maranikiwa, q\u2019alpach yatiqirinakax : warminakapampi khitatapxiwa."}, {"text_idx": "#000005", "text": "Ukhampiniskiwa warmijaw situ, uka phaxsin qalltani saran\u0303amawa situwa, Chang awkix saraki. \u201cUkampirus kusisitaw jiqhatasta sarataxata\u201d. Luran\u0303anakaniyatwa, yatinwa jani sapur saran\u0303axa. Ukampirus yatiqawaytwa."}, {"text_idx": "#000006", "text": "yatiqirinakax awkipampix kunjams jakapxana uka tuqit amuyt\u2019asipxan\u0303apawa, jichhax kunjamapxarakisa awkinakjamaxa . permisox mayitaw PRI tuqita"}, {"text_idx": "#000007", "text": "Ma\u0308 kultu utan jiqhatasipta, kawkhantix ma tamax cristiano musikanak tuki, ukat awkinakax jayllantapxi ukhamarak wakichawinakas sarantaski kunjam qhumantasin\u0303asa. Kawkhantix maynix qhumanti mayniru jan jikhanir t\u2019axllirt\u2019asa. Uka tukt\u2019ayatatx ma\u0308\naruskipawiwa utji jik\u2019a tamanakanxa ma terapia ukhamakaspas ukhamawa lurasi."}, {"text_idx": "#000008", "text": "Ukansti ma\u0308 voluntario pusitunk marani, jiskt\u2019iwa pa tunka marani waynuchuru. \u201c awkimax munasiyatamtti\u201d,sasa. Waynuchusti amukirakiwa, ukat jila maran awkix maynit lat saraki, jisa munaspachanawa jan ukasti janiw yatkpachanti kunjam yatiyan\u0303sa."}, {"text_idx": "#000009", "text": "Duranno awkinakar yatichan\u0303 utan ma\u0308 iglesiaw Seul markan un\u0303stayawayatana, n\u0303akijay Corea del Sur markanx jani awkinakan munasin\u0303apax utjkanti. Kunatix coreano awkinakax wali irnaqiritapat un\u0303jasirinwa, ukat jani maynir munasin\u0303ap un\u0303ist\u2019ayapkanti, yaqha awkinakasti jawk\u2019asakiw wawanakapar yatichapxana."}, {"text_idx": "#000010", "text": "Kimsir urunsti yaqhip yatiqirinakax janiw yatiqan\u0303 utar kutxapjatanti. kawkirinakatix qhipaxtapxatan jupanakax amuyasipxanwa kuntix aruskipapki ukatxa. Jilpachaniw sapxi awkijax janiw kusakanti sasa,yaqhipasti wawapanakat llakt\u2019asipxiwa, ukat maynix janiw wawajanakar tumpkti sarakiwa. Ma qawqhakirakiw chuymapamp arsuraki awkijamaw tukuwayta sasa."}, {"text_idx": "#000011", "text": "Graduacio\u0301n urunsti awkinak yatichan utansti, chachanakaw warminakapan kayup jariqi, kunjamtix Jesusax discipulopanakan kayup jariqkan ukhama."}, {"text_idx": "#000012", "text": "Aka yatiqan\u0303 utasi janiw kunjam suma awkispas ukak yatichkarakiti. Jan ukasti chachanakax yatipxan\u0303apaw kunjams esposapanakaparus cartanak qillqapxaspa, ukat yatiyan\u0303a pa\u0308 tunk arkunaka kunats munapxi."}, {"text_idx": "#000013", "text": "Mayni jaqisti arst\u2019arakiw kuntix qillqatana esposapataki. Kunawsatix Estados Unidos markaru jakir sarapxatana, ukhax janiw amuyaskatanti kunjam ch\u2019amanisa jakan\u0303axa ukxa. Ma jisk\u2019a ukanaki qamapxatana wawanakampi, janiw ni parlan\u0303s yatkanti ni irnaqaw jiqhatkarakitanti, siw casarasiptu ukat chuyma ust\u2019ir arunak sasipta sasa."}, {"text_idx": "#000014", "text": "Yatiptawa, awkin\u0303ax wali ch\u2019amawa. Ukat Duranno yatichan\u0303 utax nayrar sarantayasi 2000 marana. N\u0303akijay munaschis inmigrantes coreanos jupanakatakixa, ukhamarakiw ingle\u0301s arus yatichasiski jutir yatiqirinakataki. Aka maranakanx aka yatiqan\u0303 utax pusi tunk markanakan"}, {"text_idx": "#000015", "text": "Ukhamaw, taqini uka yatiqan\u0303 utat tukuyawayapxi. Chachanakax sapxiw janiw wayna awkinakar ukham kipka jakan\u0303ap munapkti sasa. Ukat junt\u2019u uma wakicht\u2019apxan ukhax sarnaqawipat aruskipt\u2019apxana. Chiqpachas qhipar un\u0303tan\u0303ax janiw kuna cha\u2019makisa, ukampis ma voluntario\nukhamax janiw qhiparus un\u0303tkasmati, sasaw Dave Lee yatiqirix saraki.\n\u201cAka yatiqan\u0303 utapan nayax juk\u2019am warmijarus ukhamarak wawajanakarus jak\u2019achasta sarakiwa. Ukat qhip un\u0303ta ukhas kuntix jan wal lurktti uka amtasisaw nayrar sarantta sarakiwa\u201d."}, {"text_idx": "#000017", "text": "Graduacio\u0301n urux yatiqirin familiapanakax invitataw wakichawiru. Ukat chachanakax suk\u2019u suk\u2019u camisamp isthapt\u2019atapxarakiwa. Tukuy arumxarux chachanakax kallach patxaru ma\u0308 isimp jaqhatataw siqikiw mistsunipxi. Ukat espsosapanak jak\u2019aruw killt\u2019asipxi kayunakap jariqiri wali k\u2019achata, kunjamtix jesusax discipulupanakar jarixkana ukhama. Warminakapasti qunt\u2019atapki ukhatpach ma isip nayrapanak phichart\u2019apxaraki."}, {"text_idx": "#000018", "text": "Ma\u0308 warmix phisqha tunk maraniwa, jupax chachapan amparapat kat\u2019ataw filan ma jamuq apsuyasin\u0303atak suyanti. Jupax panqaranak apt\u2019asitaw wali k\u2019uchik aruskipt\u2019an\u0303atak suyi. \u201cyatati corean jakir chachanakax wali mach\u2019iripxiwa sarakiwa\u201d. Ukampirus chachajax janiw sint ukham\numan\u0303 yatxiri sarakiwa.\u201d Wali kusisitatwa jisa wali kusisitaw jiqhatasta ak yatxasinja\u201d.\nAmpar chhiqhatatasisaw awkinakax wawanakapampi jamuq apst\u2019ayasipxi, warminakapasti wali kusisitarakiw jiqhatasipxi. Ukhan\u0303kamasti yatiqan utan irnaqirinakax n\u0303akirakiw yaqha awkinak thaqhapxi qillqayasipxan\u0303apataki uka yatiqan\u0303 utaru."}, {"text_idx": "#000019", "text": "Asia OrientalNorth AmericaCorea del SurE.U.A."}, {"text_idx": "#000028", "text": "Imaylu (Janiw un\u0303t'ayatakaniti (publicado) (Wakiskiri (requerido)"}, {"text_idx": "#000029", "text": "Taqpach amuy qillqatanakax ma\u0308 moderadoran un\u0303akipatawa. Mayat jilx jan amuy qillqatam apayamti, jan ukax spam ukjamaspawa.\nMayninakar ya\u0308qan\u0303amp un\u0303jama. Jan wali amuy qillqa\u0308winakamp qillqatanakax janiw aprobatakaniti."}, {"text_idx": "#000031", "text": "Global Voices is supported by the efforts of our volunteer contributors, foundations, donors and mission-related services. For more information please read our Fundraising Ethics Policy."}, {"text_idx": "#000032", "text": "Special thanks to our many sponsors and funders."}, {"text_idx": "#000033", "text": "Please support our important work:"}]